als_Latn dik_Latn sag_Latn
Qeveria Rama ka mbajtur plotësisht dhe pjesërisht 53% të premtimeve elektorale që i përkasin 100 ditëve të para të qeverisjes. Në një raport të lëvizjes “Mjaft” të titulluar “Vërtetmatësi” për periudhën e parë të qeverisjes së majtë theksohet se nga 17 premtime që i përkisnin 100 ditëve të para janë mbajtur plotësisht 7, ndërkohë që 2 të tjera janë realizuar në mënyrë të pjesshme.
Sipas këtij raporti, qeveria Rama ka mbajtur premtimet me kryesore si: ndalimi i importit të mbetjeve; garantimi i një rroge më shumë për çdo mësues nga ulja e taksave, heqja e taksës prej 10% për ilaçet, verifikimi i objekteve pa leje e prishja e tyre, si dhe mbyllja e aktiviteteve të paligjshme në fushën e lojërave të fatit. Premtim pjesërisht i realizuar sipas lëvizjes “Mjaft” është; çlirimi i spitaleve nga ndërtimet pa leje.
Ndërkohë që në premtimet e pambajtura, lëvizja “Mjaft” i faturon qeverisë Rama ; vendosjen në kontrollin e parlamentit të INSTAT-it, apo uljen me 6% të taksës mbi faturën e energjisë. Raporti i është referuar vetëm deklaratave politike të drejtuesve të majtë dhe jo programit qeverisës.
als_Latn als_Latn als_Latn